CELEX: 32003R0430
Language: hr
Date: 2003-03-07 00:00:00
Title: Uredba Komisije (EZ) br. 430/2003 od 7. ožujka 2003. o utvrđivanju izvoznih subvencija za bijeli šećer i sirovi šećer bez daljnje prerade

03/Sv. 026
            
            
               HR
            
            
               Službeni list Europske unije
            
            
               135
            
         32003R0430
   
               L 065/16
            
            
               SLUŽBENI LIST EUROPSKE UNIJE
            
            
               07.03.2003.
            
         
      UREDBA KOMISIJE (EZ) br. 430/2003
   od 7. ožujka 2003.
   o utvrđivanju izvoznih subvencija za bijeli šećer i sirovi šećer bez daljnje prerade
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1260/2001 od 19. lipnja 2001. o zajedničkoj organizaciji tržišta u sektoru šećera (1), kako je izmijenjena Uredbom Komisije (EZ) br. 680/2002 (2), a posebno njezin članak 27. stavak 5. drugi podstavak,
   budući da:
   
               (1)
            
            
               Člankom 27. Uredbe (EZ) br. 1260/2001 utvrđuje se da razlika između kotacija ili cijena na svjetskom tržištu za proizvode navedene u članku 1. stavku 1. točki (a) te Uredbe i cijena za te proizvode u Zajednici može biti obuhvaćena izvoznim subvencijama.
            
         
               (2)
            
            
               Uredbom (EZ) br. 1260/2001 utvrđuje se da se kod utvrđivanja subvencija za nedenaturirani bijeli šećer i sirovi šećer koji se izvozi bez daljnje prerade mora uzeti u obzir situacija na tržištu šećera u Zajednici i na svjetskom tržištu, a posebno cijena i faktori troškova utvrđeni u članku 28. te Uredbe. Istim se člankom utvrđuje da se također mora uzeti u obzir gospodarski aspekt predloženog izvoza.
            
         
               (3)
            
            
               Subvencija za sirovi šećer mora se utvrditi s obzirom na standardnu kvalitetu. Ovo potonje definirano je u Prilogu I. točki II. Uredbe (EZ) br. 1260/2001. Ova subvencija nadalje treba biti utvrđena u skladu s člankom 28. stavkom 4. Uredbe (EZ) br. 1260/2001. Kandis šećer definiran je Uredbom Komisije (EZ) br. 2135/95 od 7. rujna 1995. o utvrđivanju detaljnih pravila primjene za dodjelu izvoznih subvencija u sektoru šećera (3). Stoga se tako izračunana subvencija za šećer koji sadrži dodatne arome ili bojila mora primjenjivati na njihov sadržaj saharoze i prema tome, biti utvrđena za 1 % navedenog sadržaja.
            
         
               (4)
            
            
               U posebnim slučajevima iznos subvencije može se utvrditi drugim pravnim instrumentima.
            
         
               (5)
            
            
               Subvencija se mora utvrđivati svaka dva tjedna. Može se mijenjati u interventnom razdoblju.
            
         
               (6)
            
            
               Člankom 27. stavkom 5. prvim podstavkom Uredbe (EZ) br. 1260/2001 utvrđuje se da se subvencije za proizvode iz članka 1. te Uredbe mogu razlikovati ovisno o odredištu, ako je to potrebno zbog situacije na svjetskom tržištu ili posebnih zahtjeva određenih tržišta.
            
         
               (7)
            
            
               Čini se da je značajno i brzo povećanje preferencijalnog uvoza šećera iz zemalja zapadnog Balkana od početka 2001. i izvoza šećera iz Zajednice u te zemlje vrlo umjetne prirode.
            
         
               (8)
            
            
               Kako bi se spriječile bilo kakve zlouporabe povezane s ponovnim uvozom u Zajednicu proizvoda iz sektora šećera kojima su dodijeljene izvozne subvencije, subvencije za proizvode obuhvaćene ovom Uredbom ne treba utvrditi za sve države zapadnog Balkana.
            
         
               (9)
            
            
               S obzirom na sve navedeno i trenutnu situaciju na tržištu šećera, a posebno na kotacije ili cijene šećera u Zajednici i na svjetskom tržištu, subvencije treba utvrditi u odgovarajućim iznosima.
            
         
               (10)
            
            
               Upravljački odbor za šećer nije dostavio mišljenje unutar roka koji je odredio njegov predsjednik,
            
         DONIJELA JE OVU UREDBU:
   Članak 1.
   Izvozne subvencije dodijeljene za izvoz proizvoda navedenih u članku 1. stavku 1. točki (a) Uredbe (EZ) br. 1260/2001, nedenaturiranih i bez daljnje prerade, ovime se utvrđuju u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. ožujka 2003.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 178, 30.6.2001., str. 1.
   
      (2)  SL L 104, 20.4.2002., str. 26.
   
      (3)  SL L 214, 8.9.1995., str. 16.
   PRILOG
   IZVOZNE SUBVENCIJE ZA BIJELI ŠEĆER I SIROVI ŠEĆER KOJI SE IZVOZI BEZ DALJNJE PRERADE
   
               Oznaka proizvoda
            
            
               Odredište
            
            
               Mjerna jedinica
            
            
               Iznos subvencije
            
         
               1701 11 90 9100
            
            
               S00
            
            
               EUR/100 kg
            
            
               40,25 (1)
               
            
         
               1701 11 90 9910
            
            
               S00
            
            
               EUR/100 kg
            
            
               40,25 (1)
               
            
         
               1701 12 90 9100
            
            
               S00
            
            
               EUR/100 kg
            
            
               40,25 (1)
               
            
         
               1701 12 90 9910
            
            
               S00
            
            
               EUR/100 kg
            
            
               40,25 (1)
               
            
         
               1701 91 00 9000
            
            
               S00
            
            
               EUR/1 % saharoze × 100 kg neto proizvoda
            
            
               0,4375
            
         
               1701 99 10 9100
            
            
               S00
            
            
               EUR/100 kg
            
            
               43,75
            
         
               1701 99 10 9910
            
            
               S00
            
            
               EUR/100 kg
            
            
               43,75
            
         
               1701 99 10 9950
            
            
               S00
            
            
               EUR/100 kg
            
            
               43,75
            
         
               1701 99 90 9100
            
            
               S00
            
            
               EUR/1 % saharoze × 100 kg neto proizvoda
            
            
               0,4375
            
         
               
                  Napomena: Oznake proizvoda i oznake odredišta serije „A” utvrđene su u Uredbi Komisije (EEZ) br. 3846/87 (SL L 366, 24.12.1987., str. 1.).
               Brojčane oznake odredišta utvrđene su u Uredbi Komisije (EZ) br. 2020/2001 (SL L 273, 16.10.2001., str. 6.).
               Ostala odredišta su:
               
                           S00
                        
                        
                           :
                        
                        
                           sva odredišta (treće zemlje, drugi teritoriji, snabdijevanje hranom i odredišta koja se smatraju izvozom iz Zajednice) s izuzetkom Albanije, Hrvatske, Bosne i Hercegovine, Srbije i Crne Gore (uključujući Kosovo, kako je definirano u Rezoluciji Vijeća Sigurnosti UN-a 1 244 od 10. lipnja 1999.) i bivše jugoslavenske republike Makedonije, osim za šećer koji je ugrađen u proizvode iz članka 1. stavka 2. točke (b) Uredbe Vijeća (EZ) br. 2201/96 (SL L 297, 21.11.1996., str. 29.).
                        
                     
         
      (1)  Ovaj se iznos primjenjuje na sirovi šećer s prinosom od 92 %. Ako je prinos za izvoz sirovog šećera različit od 92 %, primjenjivi iznos subvencije se izračunava u skladu s člankom 28. stavkom 4. Uredbe (EZ) br. 1260/2001.